Държавен вестник, бр. 4, 2011 г., стр. 15

БРОЙ  4	
Д Ъ Р Ж А В Е Н  В Е С Т Н И К 	
СТР.  15  
щения (SMS). Регламентът определя правото 
на всеки потребител да има ясна и достъпна 
информация за цените на международния роу­
минг. Защитата на интереса на потребителите 
е водещият елемент за предприетите действия 
по отношение на международния роуминг.
Европейската комисия преразглежда фун­
кционирането на Регламента за роуминга и след 
публична консултация докладва на Европейския 
парламент и на Съвета не по-късно от 30 юни 
2011 г. дали целите му са били постигнати. 
Следва да се отбележи, че пазарът на пренос 
на данни в роуминг е в начален стадий на 
развитие, поради което оценка на ефекта от 
наложените мерки трудно ще бъде направена. 
Все още е трудно да се прецени ползата от 
поставянето на лимит за обем трафик в роу­
минг. Ще бъде разгледана и възможността за 
„развързване“ на роуминг услугите от тези, 
които са на национално ниво (т. нар. пакетни 
услуги). На базата на резултатите от доклада 
ЕК ще прецени необходимостта от промяна 
на настоящия регламент, който е в сила до 30 
юни 2012 г.
• Преносимост на номерата 
Преносимостта на номерата има доказани 
предимства както за потребителите, така и за 
подобряване конкурентната среда в електрон­
ните съобщения.
През април 2008 г. стартира преносимостта 
на мобилните номера в нашата страна при 
сравнително слаб интерес от страна на потре­
бителите въпреки възможността им да избират 
между услугите на три предприятия. Основните 
причини за слабия интерес на потребителите 
са свързани с начина на информиране за по­
викване към пренесен номер, клаузите за ав­
томатично подновяване на срочните договори 
и процедурата за обслужване на „две гишета“, 
която допълнително демотивира потребителите 
да ползват преносимостта на номерата и дове­
де до критики по този въпрос и от страна на 
Европейската комисия.
Националният регулатор предприе действия в 
посока на отстраняване на тези недостатъци, в 
резултат на което от август 2010 г. предприяти­
ята ще стартират обслужване на потребителите 
на „едно гише“. 
През 2009 г. стартира и преносимостта на 
фиксираните номера.
За облекчаване процеса на преносимост на 
номерата от съществено значение е изработва­
нето и внедряването на централизирана база 
данни за пренесените номера в мрежите на 
всички предприятия, предоставящи обществени 
телефонни услуги. 
За опростяване и разширяване на възмож­
ностите за осъществяване на преносимост, 
както и с оглед ефективното използване на 
ограничения ресурс – номера, е целесъобразно 
да се преразгледа изискването предприятията 
от домейна на преносимост да имат издадено 
разрешение за номера в рамките на всеки гео­
графски код, за да осъществяват преносимост.
Ревизията на регулаторната рамка от 2009 г. 
регламентира правото на потребителите да 
пренесат телефонния си номер (фиксиран или 
мобилен) към друго предприятие по техен избор 
в рамките на един работен ден. При новите 
правила максималната продължителност на 
договора между потребителя и предприятието 
е не по-голяма от 24 месеца. Предприятието 
следва да предлага и възможност на потреби­
телите да сключват договори при максимална 
продължителност 12 месеца.
3. Защита на личните данни и правото на 
неприкосновеност на личния живот в елек­
тронните съобщения
В съвременното общество преносът, об­
работката и съхранението на голям обем 
информация често включват и лични данни. 
Осигуряването на ефективна защита на лични­
те данни е основен приоритет на политиката 
не само на европейско, но и на национално 
ниво. Успешното развитие на електронните 
съобщителни услуги в голяма степен зависи 
от доверието на потребителите в доставчиците 
на услуги, свързано с неприкосновеността на 
личния им живот.
Законът за защита на личните данни оп­
ределя общата рамка за защитата на личните 
данни. Със ЗЕС се въвеждат специфичните 
изисквания на Директива 2002/58/ЕС за за­
щита на неприкосновеността на личността и 
на личните данни, относими към електронния 
съобщителен сектор, в процеса на внедряване 
на новите технологии и пораждащите се нови 
рискове. От особена важност за потребителите е:
• самостоятелно да контролират и отклоняват 
повиквания, като законосъобразно се възпол­
зват от съвременните технологични решения 
и функционалности на мрежите;
• да дават предварително съгласие за включ­
ване на техните лични данни в обществените 
телефонни указатели;
• да бъдат предварително информирани за 
предназначението на телефонните указатели, 
както и за функциите за търсене в електронните 
телефонни указатели;
• да имат възможност да получават безвъз­
мездно детайлизирана сметка за ползваните от 
тях услуги заедно с данъчна фактура, както и 
възможност за безвъзмезден достъп до инфор­
мация в електронен вид относно месечните 
сметки за ползваните услуги.
За осигуряване допълнителна защита на 
личните данни и контрол на повикванията 
ЗЕС задължава предприятията, предлагащи 
обществени телефонни услуги, съобразно 
функционалността на електронната съобщи­
телна мрежа да предлагат безплатно услугите: 
„идентификация на линията на викащия“ и 
„идентификация на свързаната линия“, вклю­
чително с възможност крайните потребители